Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: büntetõeljárásról szóló 1998. évi XIX. törvény (Be.)
Paragraph Index: 1339

d) A Budai Központi Kerületi Bíróság — a Fõvárosi Bíróság 23.Bf.XII.8955/2000/7. számú ítéletével helybenhagyott — a 15. B. XII. 2134/1999/53. számú ítéletével, az I. rendû terhelt bûnösségét 1 rendbeli hamis vád bûntettén túl közokirat-hamisítás bûntettében is megállapította. Az e körben irányadó tényállás szerint az I. rendû terheltet betöréses lopás közben tetten érték, ekkor az igazoltatása során a testvérének személyi adatait és nevét adta meg. Emiatt valótlan adatok kerültek a személyi szabadságot korlátozó intézkedésrõl készült közokiratba. Az I. rendû terhelt tényleges személyazonosságának megállapítására az eljárás során késõbb sor került. A kifejtett jogi álláspont lényege: az I. rendû terhelt azzal, hogy az ellene folytatott rendõri intézkedés során testvére nevét diktálta be, testvérét a hatóság elõtt bûncselekmény elkövetésével hamisan vádolta, ugyanakkor közremûködött abban, hogy a hatóság képviselõje valótlan adatot foglaljon közokiratba; amely alkalmas annak közhitelû bizonyítására, hogy milyen jellegû bûncselekmény gyanúja kapcsán kivel szemben folytatott intézkedést a rendõrhatóság. Ekként megvalósította a Btk. 274. §-a (1) bekezdésének c) pontja szerint minõsülõ közokirat-hamisítás bûntettét is. A jogerõs határozattal kapcsolatban folytatott felülvizsgálati eljárásban a Legfõbb Ügyészség a felülvizsgálati indítványt a közokirat-hamisításban bûnösséget megállapító rendelkezés tekintetében alaposnak tartotta, mert a rend- õri jelentés az ún. rendelkezõ közokiratok körébe tartozik, az intellektuális közokirat-hamisítás tárgya annyiban lehet, amennyiben a hamisítás, a valótlanság a közhitelességgel esik egybe. Az igazoltatásról készített rendõri jelentés azonban azt nem bizonyítja közhitelességgel, hogy az intézkedés alá vont személy adatai a valóságnak megfelelnek. A Legfelsõbb Bíróság felülvizsgálati eljárás során hozott Bfv.I.2.085/2003/5. számú ítéletében — a Legfõbb Ügyészség érveivel egyetértésben — az I. rendû terheltet a közokirat-hamisítás bûntettének vádja alól felmentette. Kifejtette, a tettenérés során foganatosított kényszerintézkedésrõl készített rendõri jelentés valóban megfelel a Pp. 195. §-a

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes